stanford-oval/wikipedia huggingface dataset:
גברים בשחור (סדרת סרטים)

| --- | --- |

סמליל הסדרה
 יוצר:  בארי זוננפלד
 פרסומים מודפסים
 קומיקס:  גברים בשחור
 סרטים וטלוויזיה
 סרטים:  גברים בשחור גברים בשחור 2 גברים בשחור 3
 סדרות טלוויזיה:  גברים בשחור: הסדרה
 משחקים
 משחקי וידאו:  Men In Black: The Roleplaying Game Men in Black: The Game Men in Black: The Series Men in Black 2: The Series Men in Black: The Series – Crashdown Men in Black II: Alien Escape MIB: Alien Crisis
 שמע
 פסקולים:  דני אלפמן
 שונות
 טומי לי ג'ונס ויל סמית'
 495 מיליון דולר
 1.655 מיליארד דולר
גברים בשחור (באנגלית Men in Black) היא סדרת סרטי מדע בדיוני פעולה וקומדיה אמריקאיים בבימויו של בארי זוננפלד, ועל בסיס סדרת הקומיקס מבית מאליבו ומארוול קומיקס באותו השם שנכתב על ידי לואל קנינגהם. הסרט הראשון, "גברים בשחור", יצא לאקרנים ב־1997, הסרט השני "גברים בשחור 2" יצא ב־2002, הסרט השלישי "גברים בשחור 3" יצא ב־2012. אמבלין אנטרטיינמנט ומקדונלד/פרקס הפקות (בהנהלת לורי מקדונלד ווולטר פארקס) הפיקו את כל שלושת הסרטים, שהופצו על ידי סרטי קולומביה.
הסרטים

| סרט | תאריך בכורה | במאי | תסריטאי (ם) | סיפור מאת | מפיק (ים) |
| --- | --- | --- | --- | --- | --- |
| גברים בשחור | 2 ביולי 1997 | בארי סוננפלד | אד סולומון | אד סולומון | וולטר פארקס ולורי מק'דונלד |
| גברים בשחור 2 | 3 ביולי 2002 | בארי סוננפלד | רוברט גורדון ובארי פאניירו | רוברט גורדון | וולטר פארקס ולורי מק'דונלד |
| גברים בשחור 3 | 14 במאי 2012 | בארי סוננפלד | איתן כהן | איתן כהן | וולטר פארקס ולורי מק'דונלד |
| גברים בשחור אינטרנשיונל | 14 ביוני 2019 | פ. גארי גריי | ארט מרקם ומאט הולוויי | ארט מרקם ומאט הולוויי | וולטר פארקס ולורי מק'דונלד |
| MIB 23 |  | ג'יימס בובין |  |  |  |
הסרטים > גברים בשחור (1997)

גברים בשחור הוא הסרט הראשון בסדרה. הסרט מגולל את קורותיהם של סוכן ג'יי וסוכן קיי, חברים בארגון חשאי שנוסד כדי לנטר ולפקח על פעילות חייזרים בכדור הארץ. לאחר שסוכן קיי מגייס את ג'יימס דארל אדוורדס לארגון השניים מוצאים את עצמם במרכזה של מזימה קטלנית שתוכננה על ידי מחבל בין-גלקטי שהגיע לכדור הארץ לגנוב מקור כוח רב עוצמה. על מנת למנוע זאת השניים יוצאים למרדף אחר המחבל.
הסרט יצא לאקרנים ב-27 במרץ 1997, קיבל ביקורות חיוביות והרוויח סכום של 589 מיליון דולר.
הסרטים > גברים בשחור 2 (2002)

גברים בשחור 2 הוא הסרט השני בסדרה. אירועי הסרט מתרחשים 5 שנים לאחר אירועי הסרט הקודם. הסוכן קיי פרש מהסוכנות וחזר לחיים נורמליים. הסוכן ג'יי מדווח יום אחד על נחיתה לא מאושרת של חללית חייזרית סמוך לניו יורק, אויבת ותיקה בשם סרלינה שמחפשת אחר חפץ חזק הנקרא "אור הזארתה". ג'יי חוקר ומגלה שרק לסוכן לקיי יש מידע על החפץ. ג'יי מחליט לגייס את קיי בחזרה לסוכנות כדי לבלום את סרלינה.
הסרט יצא לאקרנים ב-3 ביולי 2002 וזכה לביקורות מעורבות. הרוויח סכום של 441 מיליון דולר.
הסרטים > גברים בשחור 3 (2012)

גברים בשחור 3 הוא הסרט השלישי בסדרה. שוחרר לאקרנים ב-25 במרץ 2012 וזכה לביקורות חיוביות. הרוויח סכום של 624 מיליון דולר.
כאשר עבריין חייזרי מסוכן בשם "בוריס החיה" נמלט מכלא לונארמקס ויוצא לנקום בקיי, לאחר שזה לכד אותו בשנת 1969. הוא מצליח לשים את ידיו על טכנולוגיית מסע בזמן וחוזר אחורה בזמן למנוע את לכידתו שלו. כתוצאה מכך, הוא גורם לשרשרת אירועים שמובילה למותו של קיי וכדור הארץ חשוף לפלישת חייזרים. כאשר ג'יי נשאר היחיד מקו הזמן המקורי הוא מנסה לחזור בעצמו בזמן ולהתאחד עם קיי הצעיר על מנת לשקם ולשחזר את האירועים לקו הזמן המקורי שלהם.
הסרטים > הפקות עתידיות

.
בדצמבר 2014 נודע שסרטי סוני מתכננים קרוס-אובר בין "גברים בשחור" לרחוב ג'אמפ 21. דיווח שהודלף בעקבות מתקפת ההאקרים על סרטי סוני. במאי הסרטים רחוב ג'אמפ 21 ורחוב ג'אמפ 22 אישרו את הדיווחים בראיונות שנערכו עמם. ג'יימס בובין הוכרז כבמאי ב-2016.
שחקנים ודמויות

| דמויות> דמויות.דמויות | סרטים> גברים בשחור.1997 | סרטים> גברים בשחור 2.2002 | סרטים> גברים בשחור 3.2012 |  |
| --- | --- | --- | --- | --- |
| ג'יימס דארל אדוורדס השלישי הסוכן J | ויל סמית' | ויל סמית' | ויל סמית'קיין מרטין הצעיר |  |
| קווין בראון הסוכן K | טומי לי ג'ונס | טומי לי ג'ונס | טומי לי ג'ונסג'וש ברולין הצעיר |  |
| זד | ריפ תורן | ריפ תורן | קירק לארסן גווייה |  |
| פרנק הפאג הסוכן F | טים בליינימושו הכלב | טים בליינימושו הכלב |  |  |
| ג'ק ג'יבס | טוני שלהוב | טוני שלהוב |  |  |
| ניוטון | דייוויד קרוס | דייוויד קרוס |  |  |
| לורל ויבר הסוכנת L | לינדה פיורנטינו |  |  |  |
| אדגר / הג'וק | וינסנט ד'אונופריו |  |  |  |
| דריק קאנינגהם הסוכן D | ריצ'רד המילטון |  |  |  |
| ביאטריס | שיבאן פאלון הוגן |  |  |  |
| ג'נטל רוזנברג | מייק נוסבאום |  |  |  |
| סרלינה הנסיכה הקילוטינית |  | לארה פלין בויל |  |  |
| לורה ואסקז אור הזארתה |  | רוסריו דוסון |  |  |
| צ'רלי סקראד |  | ג'וני נוקסוויל |  |  |
| הסוכן T |  | פטריק וורברטון |  |  |
| היילי |  | קולומב ג'ייקובסון |  |  |
| ג'ארה |  | ג'ון אלכסנדר |  |  |
| הסוכן M |  | מייקל ג'קסון |  |  |
| בוריס החיה |  |  | ג'מיין קלמנט |  |
| הסוכנת O |  |  | אמה תומפסוןאליס איב הצעירה |  |
| גריפין הארקני |  |  | מייקל סטולברג |  |
| ג'יימס דארל אדוורדס השני |  |  | מייק קולטר |  |
| לילי פויז'ן |  |  | ניקול שרזינגר |  |
| ג'פרי פרייס |  |  | מייקל צ'רנס |  |
| הסוכן AA |  |  | ויל ארנט |  |
| אנדי וורהול  הסוכן W |  |  | ביל היידר |  |
| אדון וו |  |  | קאונה יאנג |  |
| הסוכן X |  |  | דייוויד ראש |  |
| חברי התולעת | בראד אברלתום פונטייןקארל ג'ונסוןדרו מאסיי | בראד אברלתום פונטייןקארל ג'ונסוןגרג בלורה | בראד אברלתום פונטייןקארל ג'ונסוןטים בלייני |  |
| מאבטח | אלפיוס מרצ'נט | אלפיוס מרצ'נט | ווד קינג הבן |  |
הכנסות

| סרט | תאריך בכורה | סך הכנסות> בארצות הברית וקנדה | סך הכנסות> בשאר העולם | סך הכנסות> בסך הכל | דירוג הכנסות> בצפון אמריקה | דירוג הכנסות> בכל העולם | תקציב | הערות |
| --- | --- | --- | --- | --- | --- | --- | --- | --- |
| גברים בשחור | 2 ביולי 1997 | $250,690,539 | $338,000,000 | $589,390,539 | 70 | 75 | 90 מיליון דולר |  |
| גברים בשחור 2 | 3 ביולי 2002 | $190,418,803 | $251,400,000 | $441,818,803 | 137 | 135 | 190 מיליון דולר |  |
| גברים בשחור 3 | 25 במאי 2012 | $179,020,854 | $445,005,922 | $624,026,776 | 1600 | 65 | 215 מיליון דולר |  |
| סך הכל | סך הכל | $620,130,196 | $1,035,105,992 | $1,655,236,118 |  |  | 495 מיליון דולר |  |
הערות שוליים

↑  Busch, Anita (18 בינואר 2018). "'Men In Black' Spinoff Gets Summer 2019 Release Date Change". Deadline. נבדק ב-22 בפברואר 2018. {{cite web}}:  (עזרה)
↑  Busch, Jenna (18 בינואר 2018). "Men In Black Spinoff Gets a Release Date Change". Comingsoon. נבדק ב-19 בינואר 2018. {{cite web}}:  (עזרה)
↑  FRITZ, BEN (10 בדצמבר 2014). "Sony Plans 'Men in Black' – 'Jump Street' Crossover". wsj.com. נבדק ב-11 בדצמבר 2014. {{cite news}}:  (עזרה)
↑  Converse, Simon; Eric Eisenberg (2015-01-14). "M.I.B./Jump Street crossover unofficially confirmed". Cinemablend. נבדק ב-2015-01-19.
1 2  Alexander, Julia (4 במרץ 2016). "Report: 23 Jump Street will be a crossover with Men in Black". Polygon. {{cite web}}:  (עזרה)
↑  Anders, Charlie Jane. "That 21 Jump Street-Men In Black Crossover Is Actually Happening". io9.gizmodo.com.
↑  "Newsbeat - Men In Black's Will Smith 'doesn't want to be sequel guy'". BBC. 2012-05-16. נבדק ב-2013-11-12.
↑  "Will Smith, Tommy Lee Jones on 'MIB4' possibility – The Marquee Blog - CNN.com Blogs". Marquee.blogs.cnn.com. נבדק ב-2013-11-12.
↑  Schaefer, Sandy (20 באפריל 2012). "Barry Sonnenfeld Talks 'Men in Black 3′ Ending & Reboot Potential". Screen Rant. נבדק ב-15 במאי 2012. {{cite web}}:  (עזרה)
↑  "Men in Black (1997)". Box Office Mojo. נבדק ב-2012-08-27.
↑  "Men in Black II (2002)". Box Office Mojo. נבדק ב-2012-08-27.
↑  Grover, Ronald; Richwine, Lisa (28 במאי 2012). "'Men in Black' sequel powers past 'Avengers'". Reuters. נבדק ב-13 ביוני 2012. Sony said it spent an estimated $215 million to make the new 'Men in Black' movie. {{cite news}}:  (עזרה)
↑  "Men in Black Movies at the Box Office". Box Office Mojo. נבדק ב-15 ביולי 2014. {{cite web}}:  (עזרה)
אנדרטת חללי סיירת גולני בקרבות מלחמת יום הכיפורים

| --- | --- |
אנדרטת חללי סיירת גולני במלחמת ההתשה  אנדרטת חללי סיירת גולני במלחמת ההתשה
אנדרטת חללי סיירת גולני במלחמת ההתשה
 מידע כללי
 על שם:  לוחמי סיירת גולני שנפלו במהלך מלחמת יום הכיפורים
 מיקום:  הר חרמון
 מדינה:  ישראל
 
 קואורדינטות:  33°17′19″N 35°45′37″E﻿ / ﻿33.28868°N 35.760403°E﻿ / 33.28868; 35.760403
  (למפת אצבע הגליל מוגדלת) אנדרטת חללי סיירת גולני(למפת אצבע הגליל רגילה) אנדרטת חללי סיירת גולני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חללי סיירת גולני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חללי סיירת גולני
אנדרטת חללי סיירת גולני בקרבות מלחמת יום הכיפורים היא אנדרטה הנמצאת בהר חבושית, באתר החרמון, באזור הרכבל העליון. האנדרטה מציינת את חללי סיירת גולני אשר נפלו בקרבות במהלך מלחמת יום הכיפורים. באנדרטה מונצחים 14 לוחמי הסיירת שנפלו בקרבות בגזרת החרמון במלחמת יום הכיפורים. האנדרטה נחנכה חמישים שנה לאחר המלחמה, ביום רביעי, 24 במאי 2023 (ד' בסיוון תשפ"ג) במפגש לוחמים, חברים ומשפחות שכולות.
שישה מחללי הסיירת מונצחים גם באנדרטת חטיבת גולני בחרמון: אברהם פלדמן, יורם וסרמן, נמרוד בין, יעקב גונין, שמואל סלע ורובי שטיין.
אנדרטה לזכר ארבעת חללי הסיירת במבצע קינוח הוקמה שלוש שנים לאחר המלחמה ובה מונצחים שמריהו ויניק, גלעד ליטן, איתן פלונסקי ועזרא פיינשטיין. (ראה להלן).
כל חללי הסיירת בקרבות מלחמת יום הכיפורים מונצחים גם במרכז המורשת וההנצחה של סיירת גולני במחנה שרגא.
סיירת גולני במלחמת יום הכיפורים

מוצב החרמון נפל לידי הסורים ביום הראשון למלחמה, י' בתשרי תשל"ד (6 באוקטובר 1973). המשימה הראשונה שהוטלה על הסיירת הייתה לתגבר את מוצב 104 (באזור הר רם). כעבור יומיים, במסגרת הניסיון הישראלי הראשון לכיבוש החרמון במלחמת יום הכיפורים, השתתפה הסיירת עם כוחות נוספים מהחטיבה בניסיון לכיבוש החרמון, הכוחות נבלמו על ידי הסורים.
רק לקראת סיום המלחמה, בליל 21 באוקטובר 1973, תקף צה"ל בשנית, במסגרת מבצע קינוח. כוח צנחנים הגיע במסוקים למוצב החרמון הסורי וצר על הסורים ממזרח, כוח מחטיבת גולני עלה מכיוון מערב לאחר שמיעת תדריך מפקד החטיבה, אמיר דרורי בו הסביר לחיילים את חשיבות הקרב הצפוי ואת חשיבותו של הרכס המשמש נקודת תצפית חשובה ("העיניים של המדינה"). לאחר שעות של לחימה כבש צה"ל את החרמון בצהרי כ"ו בתשרי תשל"ד, 22 באוקטובר 1973. בקרב הראשון נפלו 25 לוחמי גולני, בקרב השני נפלו 4 צנחנים ו-55 לוחמי חטיבת גולני.
האנדרטה

אנדרטת ההנצחה הוקמה בשנת 2023 ביוזמת לוחמי הסיירת אשר שירתו ביחידה במהלך מלחמת יום הכיפורים. האנדרטה על פסגת החרמון, צופה על אזור הקרבות. האנדרטה נחנכה בחודש מאי 2023 במעמד המשפחות השכולות וחבריהם ומפקדיהם של הנופלים.
על האנדרטה חקוקים שמותיהם של הלוחמים אשר נפלו בקרבות בגזרת החרמון במלחמת יום הכיפורים:
אברהם פלדמן - נפל ביום כ"ג בניסן תשל"ד (15 באפריל 1974) בהפגזה של הסורים בזמן שהסיירת אבטחה את שיא החרמון.
אהוד (אודי) אל חנני - נפל ביום י"ב בתשרי תשל"ד (8 באוקטובר 1973), בקרב על מוצב 104 שבו נלחמה הסיירת.
איתן פלונסקי - נפל ביום כ"ו בתשרי תשל"ד (22 באוקטובר 1973) בעת ניסיון לחלץ פצועים, בקרב השני על מוצב החרמון.
אלכסנדר (אלכס) יניב - נפל ביום ט"ז בתשרי תשל"ד (12 באוקטובר 1973) מאש מטוסים סוריים בעת בדיקת ציר ליד כפר חדר (חאדר).
גלעד (גילי) ליטן - נפל ביום כ"ו בתשרי תשל"ד (22 באוקטובר 1973) בקרב השני על החרמון, כאשר ניסה לחלץ את מפקדו שנפצע.
חיים (צ'אק) הרן הורנשטיין - נפל ביום ט"ז בתשרי תשל"ד (12 באוקטובר 1973) מאש מטוסים סוריים בעת בדיקת ציר ליד כפר חדר.
יורם וסרמן - נפל ביום י"ב בתשרי תשל"ד (8 באוקטובר 1973), בקרב הראשון על החרמון בעת שחיפה מאחור במקלעון על חבריו הפצועים והנסוגים.
יעקב גונין - נפל ביום י"ב בתשרי תשל"ד (8 באוקטובר 1973) בקרב שהתחולל כאשר כוח הסיירת נתקל במארב.
נמרוד בין - נפל ביום י"ב בתשרי תשל"ד (8 באוקטובר 1973) בקרב הראשון על החרמון בעת שנותק מיתר אנשי היחידה, הוקף על-ידי חיילים סורים וניסה לבלום את הסתערותם.
נמרוד (נימי) מנחם - נפל ביום ט"ז בתשרי תשל"ד (12 באוקטובר 1973) בקרב על מורדות החרמון, ליד הכפר חדר.
עזרא פיינשטיין - נפל ביום כ"ו בתשרי תשל"ד (22 באוקטובר 1973) במהלך הקרב השני על החרמון כאשר נפגע בראשו מכדור של צלף.
ראובן (רובי) שטיין - נפל ביום י"ב בתשרי תשל"ד (8 באוקטובר 1973) במהלך הקרב הראשון על החרמון.
שמואל (שמוליק) סלע - נפל ביום י"ב בתשרי תשל"ד (8 באוקטובר 1973) במהלך הקרב הראשון על החרמון.
שמריהו (שמרל'ה) ויניק - נפל ביום כ"ו בתשרי תשל"ד (22 באוקטובר 1973) במהלך הקרב השני על החרמון.
אנדרטה לחללי סיירת גולני בקרב בחרמון

בשנת 1976 הוקמה ביוזמת משפחות הנופלים ואנשי סיירת גולני אנדרטה להנצחת זכרם של ארבעת לוחמי הסיירת אשר נפלו הקרב החרמון השני (מבצע קינוח): שמריהו ויניק, גלעד ליטן, איתן פלונסקי ועזרא פיינשטיין. האנדרטה על פסגת החרמון, צופה על אזור הקרבות. בלב הרחבה שני לוחות סלע המפרטים את סיפור הקרב בעברית ובאנגלית. בקצה הרחבה, סמוך למעקה, במת בטון קטנה ועליה סלע בזלת מעוגל, בשני צידי הסלע חקוקים פרטי הנופלים ונסיבות נפילתם.
הערות שוליים

↑  חדר ההנצחה של הסיירת, באתר גלעד-לזכרם
↑  אנדרטה לחללי סיירת גולני בקרב בחרמון במלחמת יום הכיפורים, באתר יזכור
↑  אמיר בוחבוט‏, "מבחן האמת": סיפורה של המשפחה שסיירת גולני זורמת בדמה, באתר וואלה, 11 במאי 2016
אנדרטה לזכר ארבעת חללי הסיירת בקרב החרמון
אנדרטה לזכר ארבעת חללי הסיירת בקרב החרמון
לי נעים

| --- | --- |
אין תמונה חופשית
 לידה:  9 בנובמבר 1984 (בת 40) רעננה, ישראל 
 מדינה:  ישראל ישראל
 מעסיק:  חברת החדשות
 סוג כתב:  כתבת ומגישה
 פרסים והוקרה:  פרס המכון הישראלי לעיתונות 
 קישורים חיצוניים
 טוויטר (X):  naimleee, naimlee
 
לי נעים מסקרת הפגנה ב-2023
לי נעים (נולדה ב-9 בנובמבר 1984) היא עיתונאית ישראלית, המשמשת ככתבת לענייני משפט ומבזקנית בחברת החדשות.
ביוגרפיה

נעים נולדה וגדלה ברעננה למשפחה ממוצא טריפוליטאי שמקורה מהמושב בית עזרא.
בשנת 2003 התגייסה לצה"ל ושירתה בחיל החינוך כקצינת חינוך ביחידת מגלן ובא"ח נח"ל. היא השתחררה משירותה הצבאי בשנת 2006 בדרגת סגן.
נעים היא בוגרת אוניברסיטת בן-גוריון בהצטיינות בפסיכולוגיה והיסטוריה של מדינת ישראל, ובעלת תואר שני במנהל עסקים ומנהיגות חברתית, מתוכנית משולבת של מכון מנדל ואוניברסיטת בן-גוריון.
נעים החלה לעבוד כעיתונאית בזמן לימודיה בשנת 2007, עם הצטרפותה לרדיו דרום, ככתבת תרבות ומפיקה. לאחר מכן עברה לעבוד בחברת החדשות כתחקירנית בתוכנית של עודד בן עמי, רכזת מחלקת התחקירים של המהדורה המרכזית וכתבת ב"תוכנית חיסכון". בשנת 2018 מונתה לכתבת בחברת החדשות ומגישת מבזקים. נעים מתמחה בתחקירים וכתבות חברתיות.
בשנת 2017 פרסמה נעים שורת תחקירים על תיק 1000, על התנהלות בנימין נתניהו עם אנשי העסקים ארנון מילצ'ן וג'יימס פאקר.
בשנת 2019 פרסמה תחקיר על המעורבות של יאיר נתניהו בקבלת ההחלטות במדינה. בגין תחקירים אלה, יאיר נתניהו תקף אותה ברשתות החברתיות.
בשנת 2020 נעים פרסמה תחקיר על התנהלות מבקר המדינה מתניהו אנגלמן וחשפה טיוטות דוחות שצנזר.
נעים מלווה בכתבותיה אנשים הסובלים מאפליה על רקע נטייה מינית ומוצא, בעלי מוגבלות, בעלי חובות ונשים הסובלות מאלימות.
נעים התנדבה בעבר בעמותת "בית הגלגלים", שמסייעת לילדים ונערים עם שיתוק מוחין וניוון שרירים, והדריכה בתנועת "אחריי!" לעידוד השירות הצבאי. היא ניהלה בעבר את עמותת יוצאי מגלן.
הוקרה

בינואר 2024 נעים זכתה בפרס המכון הישראלי לעיתונות על "הצטיינות בעבודה עיתונאית אמיצה וחסרת פשרות" על התחקיר ששידרה אודות התצפיתניות ששרדו את מתקפת החמאס בשבעה באוקטובר, ועל סיפורן, כי התריעו שוב ושוב על אימונים חריגים ומחשידים מעבר לגדר בידי ארגון החמאס, מידע שנבלם ונדחה בידי מפקדיהן.
חיים אישיים

בינואר 2025 נעים התארסה לבן זוגה.
נעים מתגוררת בתל אביב.
הערות שוליים

↑  לי נעים, ‏"שרה נתניהו ביקשה לשים סיגרים ושמפניות בשקיות כהות", באתר ‏מאקו‏, 1 בפברואר 2018
↑   לי נעים, ‏העדויות חושפות: מה חושב יאיר נתניהו על אביו ראש הממשלה?, באתר ‏מאקו‏, 16 באוגוסט 2019
↑  לי נעים, ‏מבקר המדינה או מפרגן המדינה? כך עובדת שיטת הריכוך של אנגלמן, באתר ‏מאקו‏, 8 במאי 2020
↑  לי נעים, ‏טבח ברשת יוחננוף הושעה מעבודתו אחרי שהרבנות הטילה ספק ביהדותו, באתר ‏מאקו‏, 17 בפברואר 2020
↑   עידו דוד כהן, הגר שיזף ויוסי אלי בין זוכי פרס המכון הישראלי לעיתונות, באתר הארץ, 15 בינואר 2024
ג'סי אייזנברג

| --- | --- |

אייזנברג בכנס קומיק-קון 2015 במסע הקידום של "באטמן נגד סופרמן: שחר הצדק"
 לידה:  5 באוקטובר 1983 (בן 41) קווינס, ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1996
 מקום לימודים:  ניו סקול  בית הספר המקצועי לאמנויות הבמה  אוניברסיטת ניו יורק  תיכון איסט ברונסוויק 
 פרסים והוקרה:  היה מועמד לפרס אוסקר לשחקן הטוב ביותר
 פרופיל ב-IMDb
 
אייזנברג בבכורת סרטו "הרשת החברתית", 2010
ג'סי אדם אייזנברג (באנגלית: Jesse Adam Eisenberg; נולד ב-5 באוקטובר 1983) הוא שחקן, מחזאי, תסריטאי ובמאי קולנוע יהודי-אמריקאי. מועמד פרס אוסקר לשחקן הטוב ביותר לשנת 2010 על הופעתו כמארק צוקרברג בסרט "הרשת החברתית". הופיע גם בסרטים "חיים בין השורות", "הקללה", "קיץ מסחרר", "האשליה", "ברוכים הבאים לזומבילנד" ו"באטמן נגד סופרמן: שחר הצדק".
ביוגרפיה

אייזנברג נולד ברובע קווינס בניו יורק שבארצות הברית, למשפחה יהודית ממוצא פולני ואוקראיני. הוריו הם איימי (לבית פישמן) ובארי אייזנברג. יש לו אחות צעירה בשם האלי אייזנברג (אנ'), שגם היא שחקנית. אייזנברג חגג בר מצווה באיחור של מספר שנים, הוא צם בימי כיפור, ויש לו גם קרובי משפחה רחוקים בישראל.
הוא למד בתיכון צ'רצ'יל והתקבל ללימודים באוניברסיטת ניו יורק, אך ויתר על מלגת הלימודים במטרה לסיים את תפקידו הראשון בסרט מקצועני. לאחר מכן נרשם אייזנברג לניו סקול שבגריניץ' וילג'.
קריירה

אייזנברג החל לשחק בברודוויי ב-1996 במחזה "קיץ ועשן", לאחר מכן הופיע בסדרת הטלוויזיה של רשת FOX, "תתאפס על עצמך", בתור קני גרין.
את תפקידו הראשון בסרט קיבל אייזנברג ב-2002 בדרמה "מועדון הקיסר".
ב-2005 שיחק אייזנברג במותחן האימה של וס קרייבן "הקללה", בו מגלם את ג'ימי אשר נרדף ומותקף ביחד עם אחותו אלי (כריסטינה ריצ'י) בידי איש זאב. כשג'ימי ואחותו ננשכים על ידיו הם יוצאים למירוץ נגד הזמן כדי למנוע את הקללה ולהפוך לאנשי זאב.
כמו כן שיחק אייזנברג בדרמה "חיים בין השורות", שם שיחק את וולט ברקמן, נער בן 16 שהוריו נפרדים.
ב-2007 הופיע אייזנברג במותחן הריגול "מבוקש" בו גילם כתב צעיר חסר ניסיון בשם בנג'מין שיוצא ביחד עם הכתב הצבאי סיימון האנט (ריצ'רד גיר) ועם הצלם דאק (טראנס הווארד) למסע סיקור ברפובליקה של בוסניה אחר פושע המלחמה מס' 1 באזור ראדוסלאב בוגדנוביץ'. אך כאשר השלושה נחשבים בטעות לסוכני CIA, הם הופכים בעצמם למטרת חיסול.
בשנת 2009 הופיע אייזנברג בתפקיד ראשי בקומדיית האימה "ברוכים הבאים לזומבילנד", בסרט מגלם אייזנברג את הגיבור קולומבוס, תלמיד מכללה פחדן בטקסס, העושה את דרכו לביתו שבקולומבוס אוהיו בעולם בו פרצה מגפה שהפכה את רוב האנושות לזומבים, ובשנת 2019 שב לככב בסרט ההמשך "זומבילנד: ירייה כפולה".
ב-2010 גילם אייזנברג את דמותו של היזם היהודי-אמריקאי מארק צוקרברג, מייסד הרשת החברתית המקוונת המפורסמת בעולם, פייסבוק, בסרטו של הבמאי דייוויד פינצ'ר "הרשת החברתית"; תפקידו בסרט הקנה לאייזנברג מועמדויות לפרס גלובוס הזהב ולפרס אוסקר לשחקן הטוב ביותר.
ב-2013 כיכב בתור ג'י. דניאל אטלס, אחד מארבעת הפרשים בסרט "האשליה". ב-2016 שב לגלם את דמותו בסרט ההמשך "האשליה 2".
במרץ 2013 הועלה בבכורה עולמית המחזה השני שכתב אייזנברג, "סיפור ישן־חדש", ושנקרא במקור The Revisionist ("הרוויזיוניסט"), בהפקת תיאטרון ראטלסטיק למחזאים בניו יורק והיה במהרה ללהיט בקופות. הוא בוים בידי קיפ פגאן, ואייזנברג שיחק בו את דייוויד, לצד השחקנית הבריטית ונסה רדגרייב, שגילמה את מריה, ודניאל אורסקס ששיחק את זנון, נהג מונית וידיד של מריה. המבקרים שיבחו בעיקר את משחקה של רדגרייב ואילו אייזנברג ספג ביקורת צוננת יותר. אייזנברג ביקר בישראל לרגל העלאת בכורת המחזה בתיאטרון בית לסין ב-24 ביולי 2014.
ב-2015 כיכב בסרט הדרמה הביוגרפית "סוף הסיור" לצד ג'ייסון סיגל.
גילם את דמותו של אלכסנדר לות'ר הבן בסרט "באטמן נגד סופרמן: שחר הצדק" שיצא לאקרנים ב-2016, ובסרט ההמשך "ליגת הצדק" שיצא לאקרנים ב-2017.
בשנת 2020 כיכב בסרט "Resistance"(אנ') המבוסס על סיפורו של הפנטומימאי הצרפתי-יהודי מרסל מרסו, שאת דמותו אייזנברג גילם. הסרט מתאר כיצד מרסו לקח חלק במחתרת היהודית-צרפתית ועזר בקליטת 123 יתומים יהודים מגרמניה הנאצית שהוריהם נרצחו בליל הבדולח ודאג להם גם בהמשך בצרפת הכבושה ולבסוף ארגן את הברחתם לשווייץ.
בשנת 2021 החל לצלם את סרטו הראשון כבמאי ותסריטאי "כשתסיים להציל את העולם", דרמה-קומית בכיכובם של ג'וליאן מור ופין וולפהארד בתור אם ובן, והסרט עצמו מבוסס על ספר מוקלט של אייזנברג משנת 2020.
חיים אישיים

בשנים 2002–2012 היה בזוגיות עם עוזרת ההפקה, אנה סטראוט. בשנים 2013–2015 היה בזוגיות עם השחקנית האוסטרלית, מיה וסיקובסקה. אולם לאחר מכן חזר לאנה סטראוט, בדצמבר 2016 נולד להם בן, וב-2017 הם נישאו.
אייזנברג הצהיר שהוא סובל מהפרעה טורדנית-כפייתית. בנוסף הוא סבל גם מחרדת נטישה, חרדה חברתית, ודיכאון. מהאחרונים סבל בעיקר בילדותו, והצליח להתמודד עמם בזכות המשחק.
הוא סיפר בריאיון ל-ynet על כך שב-2014 הגיע לביקור בישראל במהלך מבצע צוק איתן, וטען שהרגיש בטוח מאוד בארץ, כל זאת לכבוד הבכורה של הפקה המבוססת על מחזה שכתב "סיפור ישן חדש" שהועלה בתיאטרון בית ליסין באותה עת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | רוג'ר דודג'ר | ניק |  |
| 2002 | מועדון הקיסר | לואיס מסודי |  |
| 2004 | הכפר | ג'מיסון |  |
| 2005 | חיים בין השורות | וולט ברקמן | מועמד פרס אינדפנדנט ספיריט לשחקן המשנה הטוב ביותר (אנ') (2005) |
| 2005 | הקללה | ג'ימי |  |
| 2007 | חינוכו של צ'רלי בנקס | צ'רלי בנקס |  |
| 2007 | The Living Wake | מיליס חואקין |  |
| 2007 | One Day Like Rain | מארק |  |
| 2007 | מבוקש | שטראוס בנג'מין |  |
| 2009 | קיץ מסחרר | ג'יימס ברנן |  |
| 2009 | ברוכים הבאים לזומבילנד | קולומבוס |  |
| 2009 | איש בודד | דניאל צ'סטון |  |
| 2010 | הולי רולרס | סם גולד |  |
| 2010 | Camp Hell | דניאל ג'ייקובס |  |
| 2010 | הרשת החברתית | מארק צוקרברג | מועמדויות: פרס אוסקר לשחקן הטוב ביותר (2011) פרס באפט"א לשחקן הטוב ביותר בתפקיד ראשי (2011) פרס גילדת שחקני המסך לשחקן הטוב ביותר (2011) פרס גלובוס הזהב לשחקן הטוב ביותר - סרט דרמה (2010) פרס סטלייט לשחקן הטוב ביותר בסרט דרמה (2010) |
| 2011 | ריו | בלו | דיבוב |
| 2011 | 30 דקות או פחות | ניק דייוויס |  |
| 2012 | Why Stop Now | אלי בלום |  |
| 2012 | לרומא באהבה | ג'ק |  |
| 2012 | Free Samples | טקס |  |
| 2013 | הוא הרבה יותר מפורסם ממך | עצמו |  |
| 2013 | האשליה | ג'. דניאל אטלס |  |
| 2013 | Night Moves | ג'וש סטאמוס |  |
| 2013 | The Double | סימון ג'יימס / |  |
| 2014 | ריו 2 | בלו | דיבוב |
| 2015 | סוף המסע | דייוויד ליפסקי |  |
| 2015 | השקט שבפנים | ג'ונה |  |
| 2015 | אמריקן אולטרא | מייק האול |  |
| 2016 | באטמן נגד סופרמן: שחר הצדק | לקס לות'ר |  |
| 2016 | קפה סוסייטי | בובי דורפמן |  |
| 2016 | האשליה 2 | ג'. דניאל אטלס |  |
| 2017 | ליגת הצדק | לקס לות'ר (סצנה אחרי כתוביות) |  |
| 2018 | The World Before Your Feet | — | מפיק בפועל |
| 2018 | ההונאה הגדולה | וינסנט זאלסקי |  |
| 2019 | אמנות ההגנה העצמית | קייסי דייוויס |  |
| 2019 | ויוואריום | טום | גם מפיק בפועל |
| 2019 | זומבילנד: ירייה כפולה | קולומבוס |  |
| 2020 | התנגדות | מרסל מרסו |  |
| 2021 | אינדיאני פראי | ג'רי | גם מפיק בפועל |
| 2021 | ליגת הצדק: גרסת סניידר | לקס לות'ר |  |
| 2023 | כשתסיים להציל את העולם | — | במאי ותסריטאי |
| 2023 | גבריות (אנ') | ראלפי |  |
| 2024 | כאב אמיתי | דייוויד קפלן | גם במאי, תסריטאי ומפיק  זוכה פרס איגוד מבקרי הקולנוע של לוס אנג'לס לתסריט הטוב ביותר  זוכה פרס איגוד המבקרים האמריקני לתסריט הטוב ביותר  זוכה פרס סטלייט לתסריט המקורי הטוב ביותר מועמד פרס גלובוס הזהב לשחקן הטוב ביותר - סרט מוזיקלי או קומדיה  מועמד פרס גלובוס הזהב לתסריט הטוב ביותר  מועמד פרס סטלייט לשחקן הטוב ביותר בסרט קולנוע - קומדיה או מחזמר |
| 2024 | Sasquatch Sunset | גבר | גם מפיק |
| 2025 | האשליה 3 | ג'. דניאל אטלס |  |
| TBA | Dual |  |  |
| TBA | The Medusa | תיאודור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000–1999 | תתאפס על עצמך | קני גרין | תפקיד ראשי; 22 פרקים |
| 2001 | Lightning: Fire from the Sky | אריק דובס | סרט טלוויזיה של ION Television |
| 2012 | חדר החדשות | אריק ניל | ללא קרדיט; פרק: "We Just Decided To" |
| 2014 | משפחה מודרנית | אשר | פרק: "Under Pressure" |
| 2019 | Live in Front of a Studio Audience | דייוויד ברוסטר | פרק: "The Draft Dodger" |
| 2022 | פליישמן בצרות | ד"ר טובי פליישמן | מיני-סדרה |
| TBA | The Market | סטן קצמן | תפקיד ראשי גם במאי, תסריטאי ומפיק בפועל |